Richard F. Outcault

Richard Felton OUTCAULT (/ˈaʊtkɔːlt/; 14a de Januaro, 1863 – 25a de Septembro, 1928) estis usona aŭtoro de Bildliteraturo. Li estis la kreanto de la serioj The Yellow Kid kaj Buster Brown, kaj estas konsiderita ŝlosila pioniro de la moderna komikso.

En la ekkariero li laboris kun Edison en West Orange (Nov-Ĵerzejo), por fari mekanikajn desegnojn kaj ilustraĵojn kaj li kontrolis la instaladon de la montraĵoj de Edison en la Universala Ekspozicio de Parizo de 1889. Tie li studis arton en la Latina Kvartalo kaj aldonis la lastan u al sia familinomo.Harvey 2016.

En 1890 Outcault revenis al Usono, edziĝis, kaj translokiĝis al Flushing en Novjorko. Li laboris farante teknikajn desegnojn por Street Railway Journal kaj Electrical World, gazeto de unu el la amikoj de Edison. Wallace, Derek. Virtue vol. 1, no. 14. July 18, 2005. Archived June 17, 2009, at the Wayback Machine. Samtempe li kontribuis al humoraj gazetoj Truth, Puck, Judge kaj Life.

La unuaj bildoj de Outcault por New York World aperis la 16an de Septembro, 1894, nome ses-panela, tut-paĝa bildostrio titolita "Uncle Eben's Ignorance of the City". Kvankam li ne estis la unua kiu faris tion eĉ en la World, Outcault estis ja inter la unuaj.

altdekstre|eta|maldekstra|alt=|The Yellow Kid
Bildoj de Outcault de la 2a de Junio, 1894, montris grand-orelan, senharan stratoknabon en kitelo. Tiu knabo aperis kolore la unuan fojon la 5an de Majo en strio titolita "At the Circus in Hogan's Alley". De tiam ĝi estis kolora kaj nomiĝis Mickey Dugan. La 5an de Januaro la kitelo de Mickey aperis brilflava. Li iĝis tuj la stelulo de la strio kaj iĝis konata kiel The Yellow Kid (flavulo), kaj la teksto de la dialogo aperis sur lia flava kitelo. La stripo tuj akiris popularecon kaj komercan sukceson (por la gazeto sed ne por la aŭtoro mem). Tio kondukis al alia gazetoj same publikigi similajn striojn, kaj tiele the Yellow Kid estas konsiderata pioniran mejloŝtonon en la disvolvigo de la bildliteraturo kiel amaskomunikilo.

 Notoj 

 Bibliografio 
 Barker, Kenneth (February 1995). "The Comic Series of Joseph Pulitzer's New York Sunday World". Inks. 2 (1): 26–32.
 Dunley, Kathleen (2014). "Outcault, Richard Felton". In Booker, M. Keith. Comics through Time: A History of Icons, Idols, and Ideas [4 volumes]: A History of Icons, Idols, and Ideas. ABC-CLIO. pp. 278–280. ISBN 978-0-313-39751-6.
 Canemaker, John (2005). Winsor McCay: His Life and Art (Revised ed.). Abrams Books. ISBN 978-0-8109-5941-5.
 Harvey, R. C. (2016-06-09). "Outcault, Goddard, the Comics, and the Yellow Kid". The Comics Journal. Fantagraphics Books. Arkivita el la originalo en 2016-06-12. Alirita en 2016-06-12.
 Walker, Brian (2004). The Comics: Before 1945. Harry N. Abrams. ISBN 978-0-8109-4970-6.
 Winchester, Mark D. (May 1995). "Litigation and Early Comic Strips: The Lawsuits of Outcault, Dirks, and Fisher". Inks. 2 (2): 16–25.

Kategorio:Usonaj artistoj
Kategorio:Usonaj ĵurnalistoj
Kategorio:Usonaj pentristoj
Kategorio:Usonaj bildliteraturistoj